شط العرب

اروند رود (عربی: شط العرب) جنوب مغربی ایشیا کا ایک دریا ہے جو ملک عراق میں واقع ہے۔ 200 کلومیٹر طویل یہ دریا جنوبی عراق میں القرنہ کے مقام پر دریائے فرات اور دریائے دجلہ کے ملنے سے تشکیل پاتا ہے۔ اس دریا کا جنوبی ساحل عراق اور ایران کے درمیان سرحد بناتا ہے اور یہ خلیج فارس میں جاگرتا ہے۔ اس کی چوڑائی بصرہ کے مقام پر 760 فٹ (232 میٹر) سے لے کر سمندر میں گرنے کے مقام پر نصف میل (0.8 کلومیٹر) تک ہے۔ شط العرب کی لمبائی 185 کلومیٹر ہے اس پر بصرہ کی مشہور بندرگاہ واقع ہے۔

اس خطے میں جہاز رانی کے تنازعے پر ہی ایران اور عراق کے درمیان 80ء کی دہائی میں معروف جنگ ہوئی۔ عراق کے مشہور شہر بصرہ اور ام قصر اسی دریا کے کنارے واقع ہیں۔ اس کے علاوہ ایران کے شہر آبادان اور خرم شہر بھی اس کے دوسری جانب واقع ہیں۔ یہ چاروں شہر خلیج فارس کی مشہور بندرگاہیں ہیں۔

متعلقہ مضامین 
 خلیج فارس
 دریائے فرات
 دریائے دجلہ

ایران کے دریا
ایران کے علاقائی تنازعات
ایشیاء کے بین الاقوامی دریا
خلیج فارس
دریا
صوبہ بصرہ
صوبہ خوزستان
عراق
عراق کی قومی علامات
عراق کے دریا
عراق کے ضلعی دار الحکومت
عراق کے علاقائی تنازعات
مقالے جن میں عربی زبان کا متن ہے
مقالے جن میں فارسی زبان کا متن ہے
جغرافیہ کویت